laion/Wikipedia-Exotic huggingface dataset:
The Album (אלבום של דנה אינטרנשיונל)

The Album (בעברית: האלבום) הוא אלבום האוסף השני של הזמרת-יוצרת הישראלית דנה אינטרנשיונל. הוא יצא לאור ב-12 באוקטובר 1998, בהוצאת חברות התקליטים ביג פוט רקורדס ופוליגראם רקורדס. מתוך האלבום לא יצאו סינגלים וביקשו מהקהל ברחבי העולם שלא לרכוש אותו, בשל הפצתו השנויה במחלוקת. האלבום הופץ בסמוך ליציאתו של אלבום האוסף, דיווה – האוסף (1998), דבר שהוביל למחלוקת בין אינטרנשיונל ומנהליה לבין חברות התקליטים. במהלך ריאיון הצהירה אינטרנשיונל: ”זה מאוד מעצבן. למה להשתמש בשירים ישנים? הם יכולים לקרוא לזה 'השירים הישנים' או משהו, אבל לקרוא לזה 'האלבום'? רק כדי להשמיד אותי. בארץ הם לא היו גאים בי, אני זוכרת שברגע שהם הוציאו כרזה ענקית לראש השנה עם כל האמנים שלהם, הם לא הזכירו אותי. שאלתי למה. הם אמרו כי אני מיוחדת, הם הבטיחו להכין לי כרזה משלי, וכמובן שלא... פתאום הם רוצים להרוויח כסף על הגב”. בעקבות המחלוקת, תבעה אינטרנשיונל את הליקון ובית המשפט פסק לזכות אותה ב-100,000 ש"ח. הערות "Cinquemilla" מעוצב כ-"cinQue miLLa". "מגנונה" מעוצב כ-"maganuna" (רצועות 2 ו-12). "Qu'est-Ce Que C'est?" מעוצב כ-"Qu'est Que C'est?" (רצועות 3 ו-13). "Power" מעוצב כ-"power". "דנה אינטרנשיונל" מעוצב כ-"Dana International". "לילה טוב אירופה" מעוצב כ-"Good Night Europe". "ערוסה" מעוצב כ-"Arusa". "דון קיחוטה" מעוצב כ-"Don Quixote". "נוסעת לפטרה" מעוצב כ-"Going to Petra (Nosa'at Le PETRa)". האלבום The Album באתר Discogs איטלקית • אנגלית • עברית • ערבית • צרפתית The Album, Dana International community Dana International - The Album (באנגלית), 1998, נבדק ב-2023-08-01 Dana International - The Album (באנגלית), נבדק ב-2023-08-01
ג'ון קראנק (פיזיקאי)

ג'ון קראנק (באנגלית: John Crank;‏ 6 בפברואר 1916 – 3 באוקטובר 2006) היה פיזיקאי מתמטי בריטי הידוע בזכות עבודותיו על פתרון נומרי של משוואות דיפרנציאליות חלקיות. מפתח שיטת קראנק-ניקולסון בשיתוף עם פיליס ניקולסון. קראנק נולד בהינדלי שבמחוז לנקשייר. אביו היה מסגר. בשנת 1934 החל את לימודיו לתואר ראשון ושני באוניברסיטת מנצ'סטר, והשלים אותם בשנת 1938, בהנחיית ויליאם לורנס בראג ודאגלס הרטרי. במהלך מלחמת העולם השנייה עסק בבליסטיקה, ובשנים 1945–1957 היה לפיזיקאי מתמטי במעבדת המחקר היסודית קורטולדס (Courtaulds). במהלך תקופה זו (בשנת 1953) קיבל את תואר הדוקטור מאוניברסיטת מנצ'סטר. בשנת 1957 מונה לראש המחלקה למתמטיקה בקולג' ברונל באקטון. הוא שימש במשך שתי כהונות כסגן המנהל של ברונל בטרם פרישתו לגמלאות בשנת 1981, אז הוענק לו תואר פרופסור אמריטוס. עיקר עבודתו היה בפתרון נומרי של משוואות דיפרנציאליות חלקיות ובפרט, הפתרון של בעיות הולכת חום (שהן משוואות דיפרנציאליות חלקיות במרחב ובזמן). קראנק היה נשוי לג'ואן במשך 63 שנה, עד לפטירתה בשנת 2005. הם היו הורים לשניים. מעבר לעיסוקו המדעי, קראנק היה חובב מושבע של גינון ואף ייסד, לרגל יציאתו לגמלאות, את "גן ג'ון קראנק" בקולג' ברונל. J Crank, Free and moving boundary problems (Oxford, 1987). J Crank, Mathematics and industry (Oxford, 1962). J Crank, The mathematics of diffusion (Oxford, 1956). J Crank, The Differential Analyser (London, 1947). J Crank and P Nicolson. A practical method for numerical evaluation of solutions of partial differential equations of the heat-conduction type, Proc. Cambridge Philos. Soc. 43 (1947). 50-67. [Re-published in: John Crank 80th birthday special issue Adv. Comput. Math. 6 (1997) 207-226] ג'ון קראנק, באתר פרויקט הגנאלוגיה במתמטיקה ג'ון קראנק, באתר MacTutor (באנגלית)
בואי נישן על זה

"בואי נישן על זה" הוא סינגל שהוקלט על ידי הזמר הישראלי עדן חסון. הוא יצא לאור ב-12 באפריל 2022, על ידי חברת התקליטים Mobile1 Music, כסינגל החמישי מתוך אלבום האולפן השלישי של חסון, אלבום 3. הוא נכתב על ידי חסון, עמית מרדכי ועידו נצר, שגם הפיקו את השיר. בסמוך לצאתו עלה לרשת הזרמת המדיה ספוטיפיי, שם הצליח לצבור למעלה מ-860 אלף השמעות. השיר הגיע למקום הראשון במצעד הסינגלים הישראלי של המדיה פורסט. הווידאו קליפ הרשמי של השיר פורסם ב-12 באפריל 2022, ביום צאת השיר, בבימויו של דור אוחיון. נכון ליוני 2022 עומד מונה הצפיות של הקליפ על למעלה מ-2 מיליון צפיות. סרטון השיר "בואי נישן על זה" באתר יוטיוב תש"פופ: אלו הם 40 הלהיטים הישראלים הגדולים של השנה, באתר Time Out תל אביב, ‏23 בספטמבר 2022 בואי נישן על זה - עדן חסון - ספוטיפיי בואי נישן על זה - עדן חסון - יוטיוב בואי נישן על זה - עדן חסון - אפל מיוזיק
שאול מויאל

שאול מויאל היה סייף יהודי-מצרי אולימפי (אמסטרדם 1928), אלוף המכביה הראשונה (1932) והמכביה השנייה (1935) באולימפיאדת אמסטרדם (1928) סיים במקום תשיעי בדקר קבוצתי, במקום עשירי בדקר אישי, במקום 11 ברומח קבוצתי ובמקום 15 ברומח אישי. במכביה הראשונה שנערכה בשנת 1932 הוא זכה ב-3 מדליות זהב אישיות בכל שלושת סוגי הנשק, ברומח בדקר ובחרב. במכביה השנייה שנערכה בשנת 1935 הוא זכה ב-4 מדליות, 3 זהב ו-1 כסף. מדליות זהב ברומח אישי, ברומח קבוצתי ובדקר קבוצתי ומדליית כסף בדקר אישי. שאול מויאל, באתר olympedia.org המכביה הראשונה ננעלה אתמול מתוך אותה התרוממות הרוח שבה נפתחה, דואר היום, 1 באפריל 1932 המנצחים במכביה הראשונה והישגיהם, דואר היום, 2 באפריל 1935
יוסף מזרחי (סייף)

יוסף מזרחי (1895 – 1975) היה סייף יהודי-מצרי אולימפי (פריז 1924 ואמסטרדם 1928), אלוף המכביה השנייה (1935). באולימפיאדת פריז (1924) סיים במקום 25 בדקר אישי. באולימפיאדת אמסטרדם (1928) סיים במקום תשיעי בדקר קבוצתי, במקום 11 ברומח קבוצתי ובמקום 41 ברומח אישי. במכביה השנייה שנערכה בשנת 1935, זכה בשתי מדליות זהב וארד. מדליית זהב ברומח קבוצתי ובמדליית ארד ברומח אישי. יוסף מזרחי, באתר olympedia.org
Dear Mr. President

"Dear Mr. President" (בעברית: "אדוני הנשיא היקר") הוא סינגל של הזמרת האמריקאית, פינק, בשיתוף פעולה עם הלהקה האמריקאית, אינדיגו גירלז. השיר נמצא באלבומה הרביעי של פינק, I'm Not Dead. השיר הוא מכתב פתוח לנשיא ארצות הברית, ג'ורג' ווקר בוש. השיר מותח ביקורת על מספר תחומים בממשל של בוש ובכהונתו של בוש, כולל מלחמת עיראק, חוק אף ילד לא נשאר מאחור (אנ'), התנגדות לנישואים חד-מיניים, ולזכויות להט"ב, חוסר אמפתיה בלתי נתפס כלפי אזרחים עניים ומעמד הביניים, והשתייה והשימוש בסמים של בוש בזמן הקולג'. "Dear Mr. President" שיצא כסינגל בדצמבר 2006 הפך ללהיט ברחבי אירופה ואוסטרליה. השיר הגיע, בשיאו, למקום הראשון בפלנדריה למשך ארבעה שבועות ובאוסטריה למשך שבוע אחד, תוך שהשיר הגיע לחמישייה הראשונה באוסטרליה, גרמניה ושווייץ. הסינגל היה הסינגל השלישי הנמכר ביותר באוסטריה לשנת 2007 והסינגל השמיני הנמכר ביותר בשווייץ באותה שנה. נכון ליוני 2022, השיר הושמע למעלה מ-59 מיליון פעמים בספוטיפיי. השיר זכה לביקורות חיוביות בעיקר ממבקרי מוזיקה. כריס ויליאמס, מאנטרטיינמנט ויקלי, תיאר את השיר "עם הדאגה החברתית הפולקית הבלתי תואמת שלו וקווי מחיאות הכפיים של בוש". נטלי ניקולס, מלוס אנג'לס טיימס, אמרה כי פינק משמשת באני דיפרנקו הפנימי שלה בתוך השיר. ג'ון פארלס, מהניו יורק טיימס, ציין שהשיר הוא שיר "משמעותי טוב", "הקטורי" ושהוא "גדל עוד יותר". המגזין PopMatters שיבח את הסינגל. בארי וולטרס, מרולינג סטון, משבח את פינק על "שכתבה מכתב חריף ב-'Dear Mr. President', [יחד עם ה]השתוללות ההרמונית-עממית-צדקנית עם אינדיגו גירלז". סאל צ'ינקוומני, מ-Slant Magazine (אנ'), כתב כי "'Dear Mr. President', שמשתמש בחוכמה במילותיו של ג'ורג' וו. בוש נגדו, מחוויר לצד 'וייטנאם שלי'." Commander in Chief מידע על היצירה "Dear Mr. President" באתר מיוזיק בריינז מידע על הסינגל "Dear Mr. President" באתר מיוזיק בריינז מידע על היצירה "Dear Mr. President" באתר Discogs Dear Mr. President (feat. Indigo Girls), 2006-04-04, ארכיון מ-2022-06-11, נבדק ב-2022-06-11 William, Chris (3 באפריל 2006). "I'm Not Dead". EW.com. Entertainment Weekly. אורכב מ-המקור ב-2016-01-13. נבדק ב-2022-06-11. {{cite web}}: (עזרה) Nichols, Natalie (2 באפריל 2006). "Think of Pink as a spectrum". Los Angeles Times. ארכיון מ-2012-10-26. נבדק ב-2022-06-11. {{cite web}}: (עזרה) Pareles, Jon (3 באפריל 2006). "Critic's Choice: New CD's". הניו יורק טיימס. ארכיון מ-2018-01-15. נבדק ב-2022-06-11. {{cite web}}: (עזרה) Huff, Quentin (17 במאי 2006). "Pink: I'm Not Dead". Popmatters. ארכיון מ-2012-11-09. נבדק ב-2022-06-11. {{cite news}}: (עזרה) Walters, Barry (4 באפריל 2006). "I'm Not Dead". rollingstone.com. Rolling Stone. אורכב מ-המקור ב-2017-10-15. נבדק ב-2022-06-11. {{cite web}}: (עזרה) Cinquemani, Sal (6 באפריל 2006). "Pink: I'm Not Dead". slantmagazine.com. Slant. ארכיון מ-2013-10-14. נבדק ב-2022-06-11. {{cite web}}: (עזרה) "Dear Mr President". ארכיון מ-2022-06-11. נבדק ב-2022-06-11. "Dear Mr.President/Basic". ארכיון מ-2022-06-11. נבדק ב-2022-06-11.
אוסף הסינגלים

אוסף הסינגלים (באנגלית: The CD's Collection) הוא מארז התקליטורים הראשון של הזמרת-יוצרת הישראלית דנה אינטרנשיונל. הוא יצא לאור ב-2 בנובמבר 2003, בהוצאת חברות התקליטים דנה מיוזיק ו-IMP רקורדס. הוא יצא לחנויות במהדורה מוגבלת לכבוד חגיגות העשור לקריירה שלה, ולאחר עשר שנים מיציאת האלבום דנה אינטרנשיונל (1993). המארז כולל שמונה תקליטורים בסך הכול. שבעה מתוכם הם הסינגלים שיצאו מתוך אלבום האולפן השביעי שלה, החלום האפשרי (2002). התקליטור השמיני הוא אוסף של ארבע גרסאות שנוצרו לשירה "Cinquemilla"; הוא נקרא "AloRaroLa" ועטיפתו מציגה את פיה של אינטרנשיונל עם ניבים. אוסף הסינגלים כולל שבעה תקליטורים של סינגלים שהוציאה אינטרנשיונל בין 2002–2003 כחלק מאלבום האולפן השביעי שלה החלום האפשרי (2002) ואחד נוסף, המהווה אוסף של ארבע גרסאות לשירה "Cinquemilla" משנת 1996. התקליטור של "תחלום" כולל רמיקס נוסף בשם "לונג דרים". התקליטור של "החלום האפשרי" כולל גרסה אקוסטית לשירה "ניצחתי" משנת 2001. התקליטור של "תגיד לי, מי?" כולל רמיקס נוסף מאת ריי ניזאן. התקליטור של "עד היום" כולל גם את השיר "Gotta Move On". התקליטור של "בסוף יהיה טוב..." כולל ארבעה קטעים בסך הכול. הראשון הוא גרסת הרדיו והשני הוא הגרסה המקורית. השלישי הוא רמיקס ערוך מאת ס.ט.א.ר.ן והרביעי הוא רמיקס שנוצר בידי ס.ט.א.ר.ן גם כן, אך בגרסה שאינה ערוכה. אוסף הסינגלים עוצב בצורת קופסה עשויה מקרטון, עליה מופיעה אינטרנשיונל. מארז התקליטורים נמכר בלמעלה מ-8,000 עותקים בישראל, וזכה להצלחה רבה ביחס ליציאתו המוגבלת. אוסף הסינגלים באתר Discogs זיו גולנד, רז ניצן, חיים צינוביץ', תומר בירן, גילי שטרן, אלי אברמוב אוסף הסינגלים, באתר Dana International community Ofer Nissim Featuring Danna - Danna International (באנגלית), נבדק ב-2022-06-11 Release group “HaHalom HaEfshari” by Dana International - MusicBrainz, musicbrainz.org דנה אינטרנשיונל – "AloRaroLa" דנה אינטרנשיונל – "תחלום" דנה אינטרנשיונל – "החלום האפשרי" דנה אינטרנשיונל – "תגיד לי, מי?" דנה אינטרנשיונל – "עד היום" / "Gotta Move On" דנה אינטרנשיונל – "בסוף יהיה טוב"
עונת 2022/2023 בליגה הבלקנית בכדורסל

עונת 2022/2023 בליגה הבלקנית בכדורסל (BIBL) הייתה העונה ה-15 של תחרות אירופית זו לקבוצות כדורסל. המשחק הראשון במסגרת שלב הבתים התקיים ב-27 באוקטובר 2022 בדימונה במשחק בו אירחה הפועל באר שבע-דימונה את לבסקי סופיה. בתחרות זו משתתפות קבוצות מישראל, בולגריה, מונטנגרו, קוסובו, ואוקראינה. בתאריך ה-5 באפריל 2023 הוחלט שהפיינל פור יערך בעיר סטארה זאגורה שבבולגריה. הפועל באר שבע-דימונה זכתה בטורניר לאחר ניצחון בגמר על קייבי פיה. בתחילה תוכננה העונה שוחקה במתכונת של ליגה בעלת 7 קבוצות ששיחקו ביניהן צמד משחקים כגד כל יריבה בשיטת בית וחוץ, 12 משחקים בסך הכל אשר בסיומם הקבוצות במקומות 1–2 יעפילו לפיינל פור והקבוצות במקומות 3–6 יתמודדו ברבע הגמר. אך לאחר שינוי המבנה בעקבות הדחה ופרישה של קבוצות, נותרו 4 קבוצות בלבד והן שיחקו את שלבי הגמר בשיטת פיינל פור. 7 קבוצות נרשמו לעונת זו, הפועל באר שבע מליגת העל, בודיוולניק קייב האוקראינית, ק.ק מילניום המונטנגרית, לבסקי סופיה וברואה הבולגרית, קייבי פיה ובשקימי פריזרן מקוסובו.. אליצור נתניה נרשמה בתחילה, אך בספטמבר החליטה לוותר על השתתפותה במפעל. גם מכבי חיפה נרשמה ואף שובצה לשלב הבתים אך באוקטובר החליטה לוותר על השתתפותה בעונה זו. בשקימי פריזרן לא הופיעה למשחק החוץ נגד ק.ק מילניום עקב חוסר בשחקנים כשירים, עקב כך נפסק כי הקבוצה תפסיד 20 - 0 ללא הפסד טכני ותקבל נקודה, מאוחר יותר לא הופיעה הקבוצה פעם נוספת ועקב כך הודחה מהמפעל. לבסקי סופיה הודיעה שלא תוכל להגיע לשני משחקים, עקב כך הקבוצה הודחה מהמפעל. בודיוולניק קייב הודיעה כי אינה מסוגלת לעמוד בהתחיבויות הכספיות ופרשה מהמפעל. לאחר הדחת הקבוצות נקבע כי המשחקים הנותרים של אותן הקבוצות יסתיימו בהפסד טכני בתוצאה 20 - 0. שלב רבע הגמר בוטל לאחר צמצום הליגה. הקבוצות שסיימו במקומות 1–4 יפגשו בשלב הפיינל פור כאשר הקבוצה במקום ה-1 תפגוש את ה-4 והקבוצה במקום ה-2 את ה-3. כל המשחקים יתקיימו בסטארה זאגורה. בודיוולניק קייב תשחק בליגה הבלקנית ותארח ברומא אליצור נתניה מצטרפת לליגה הבלקנית נתניה לא תשחק בליגה הבלקנית; באר שבע/דימונה ומכבי חיפה ישתתפו מכבי חיפה תשחק עונה שלישית ברציפות בליגה הבלקנית
All Night (שיר של איקונה פופ)

"All Night" הוא שיר של צמד הסינת'-פופ השוודי איקונה פופ, שנמצא באלבום האולפן השני של הצמד, This Is... Icona Pop. האלבום יצא, על ידי חברות התקליטים TEN מיוזיק גרופ וביג ביט רקורדס, ב-23 ביולי 2013. השיר הוא הסינגל השני מהאלבום, בעקבות "Girlfriend". השיר הופיע בפסקול של הסרט שכנים. השיר נכתב על ידי איקונה פופ, בראיין לי, אלוף לואב, ג'וותן סלואן, לוק סטיל וניק ליטלמור, והופק על ידי בראיין לי ואלוף לואב. מידע על היצירה "All Night" באתר מיוזיק בריינז מידע על הסינגל "All Night" באתר מיוזיק בריינז מידע על היצירה "All Night" באתר Discogs סרטון השיר "All Night" באתר יוטיוב "'Neighbors' Soundtrack Details". Film Music Reporter. 1 באפריל 2014. ארכיון מ-2022-06-11. נבדק ב-8 באוגוסט 2014. {{cite web}}: (עזרה) "Canadian single certifications – Icona Pop – All Night", Music Canada (באנגלית אמריקאית)
זאכי הררי

זאכי הררי (כונה גם זוזי הררי או זאכי סאלים) (7 בפברואר 1926 - 5 בנובמבר 1979) היה כדורסלן יהודי-מצרי. זכה עם נבחרת מצרים בכדורסל במדליית ארד באליפות אירופה בכדורסל (פראג 1947) וייצג את מצרים באולימפיאדת הלסינקי (1952). באליפות אירופה שנערכה בפראג, צ'כוסלובקיה בשנת 1947 זכה עם נבחרתו במדליית ארד (חולצה מספר 10), אחרי ברית המועצות וצ'כוסלובקיה המארחת. בשלב המוקדמות נבחרת מצרים ניצחה בשלושת משחקיה, נגד בלגיה (46–35), נגד איטליה (43–38) ונגד אלבניה (104–19). בשלב הבא היא ניצחה את פולין (52–28), הפסידה לברית המועצות (32–46) וניצחה את בולגריה (51–38). במשחק על מדליית הארד היא ניצחה את בלגיה (50–48). לקראת אולימפיאדת לונדון (1948) הוא הוזמן לשחק בנבחרת מצרים, שבה היו מספר שחקנים יהודים. "הגענו לנבחרת ועד מהרה השתלבנו", סיפר אליהו עמיאל, "בין השחקנים הערבים והיהודים בנבחרת שררו יחסים מצוינים. שבועיים לפני הנסיעה ללונדון הגיעה הוראה מהמלך פארוק להוציא את השחקנים היהודים מהנבחרת". בשנת 1949 נערכה אליפות אירופה בכדורסל בקהיר, ושוב הררי ועמיאל זומנו לנבחרת. על-פי מספר גרסאות, שעה לפני המשחק הפותח הודיע המלך פארוק, כי אם שני היהודים ירצו לשחק במדי הנבחרת עליהם להתאסלם. לאחר מכן תבע הממשל המצרי כי השחקנים יחליפו את שמות משפחתם לשמות ערביים. השניים דחו את ההצעה והנבחרת צעדה בטקס הפתיחה ללא עמיאל והררי. הכרוז הודיע לקהל ההמום כי השניים לא משחקים עקב מחלה. באולימפיאדת הלסינקי (1952) סיים עם נבחרתו במקום התשיעי (חולצה מספר 8) לאחר ששיחק בכל ששת המשחקים וקלע 28 נקודות בסך הכל. במשחק הראשון שבו ניצחה נבחרתו את טורקיה 64–45 הוא קלע 4 נק'. במשחק השני שבו נבחרתו הפסידה לקנדה 57–63 הוא היה השחקן המצטיין בנבחרתו וקלע 8 נק'. במשחק השלישי שבו ניצחה נבחרתו את איטליה 66–62 הוא קלע 5 נק'. במשחק הרביעי שבו נבחרתו הפסידה לצרפת 64–92 הוא קלע 8 נק'. במשחק החמישי שבו נבחרתו הפסידה לצ'ילה 46–74 הוא קלע נקודה אחת ובמשחק השישי שבו נבחרתו ניצחה את קובה 66–55 הוא קלע 2 נק'. באליפות אירופה שנערכה במוסקבה, ברית המועצות בשנת 1953 הוא סיים עם קבוצתו במקום השמיני (חולצה מספר 10). בשלב המוקדמות נבחרת מצרים ניצחה בשלושת משחקיה, נגד שוודיה (75–26), נגד צרפת (74–58) ונגד מערב גרמניה (74–41). במשחקי הדירוג 1–8, היא הפסידה לצ'כוסלובקיה (33–87), ניצחה את איטליה (60–51), הפסידה ליוגוסלביה (39–58), הפסידה באופן טכני לישראל (0–2) לאחר שלא הופיעה למשחק, הפסידה להונגריה (50–89), לברית המועצות (27–66) ולצרפת (62–73). הררי שיחק בשלב שמינית הגמר בגביע אירופה לאלופות (עונת 1958/1959) שנערך בנובמבר 1958. קבוצתו מועדון אל ג'זירה קהיר הפסידה לסימנטל מילאנו מאיטליה (72–47), מאחר שהקבוצה האיטלקית סרבה לשחק במגרש פתוח היא הפסידה לקבוצתו הפסד טכני. בשלב רבע הגמר קבוצתו הפסידה לקבוצת אקדמיק סופיה מבולגריה (65–71), מאחר שלא היה לה תקציב לנסיעה לבולגריה היא הפסידה הפסד טכני. נפטר ב-5 בנובמבר 1979. פרופיל אולימפי, באתר olympedia.org פרופיל, באתר פיב"א באו שיחקו וניצחו (ביקורה השני של "מכבי" קהיר במולדת), המשקיף, 23 בספטמבר 1945 אלנה, המשלחת האולימפית עניין ציבורי, מעריב, 18 במאי 1952 מכבי קאהיר - המשתתפת בליגה הארצית במצרים, נוצחה 66–59, על המשמר, 27 באפריל 1956 אור שקדי‏, יצירת מצרים, באתר וואלה, 9 באפריל 2009 פארוק נתן פקודה אישית, על המשמר, 25 בנובמבר 1958 כדורסלן יהודי באלופת מצרים, על המשמר, 13 בנובמבר 1958
שחור תלתן

"שחור תלתן" הוא שיר שהוקלט על ידי הזמרת הישראלית אגם בוחבוט. הוא יצא לאור ב-9 בפברואר 2022, על ידי חברת התקליטים z.i הפקות, כרצועה הראשונה מתוך אלבום הבכורה של בוחבוט, אין קונספט. הוא נכתב והופק על ידי טליסמאן וגלעד מרקוביץ'. עם יציאת האלבום עלה השיר לרשת הזרמת המדיה ספוטיפיי, שם הצליח לצבור למעלה מ-840 אלף השמעות. לא הופק ל-"שחור תלתן" וידאו קליפ אך ביום צאתו הועלה לערוץ היוטיוב הרשמי של בוחבוט אודיו שלו. נכון ליוני 2022 עומד מונה הצפיות של האודיו על למעלה מ-940 אלף צפיות. השיר הגיע למקום השביעי במצעד הסינגלים הישראל של העשירייה. ב-30 בינואר 2022 פרסמה בוחבוט בחשבון האינסטגרם שלה את תאריך יציאת האלבום ואת עטיפתו. אירוע השקת האלבום התקיים ב-9 בפברואר 2022 בהופעה חיה של בוחבוט על בימת "רידינג 3". גם "שחור תלתן" בוצע בהופעה זו כחלק מקידומו. אין קונספט - אגם בוחבוט - ספוטיפיי אגם בוחבוט - שחור תלתן (Prod. by TALISMAN & MARKO), יוטיוב שחור תלתן - אגם בוחבוט - אפל מיוזיק
Maybe You're the Problem

"Maybe You're the Problem" (בעברית: "אולי אתה הבעיה") הוא סינגל שהוקלט על ידי הזמרת-יוצרת האמריקאית אווה מקס. השיר יצא לאור ב-28 באפריל 2022, על ידי חברת התקליטים אטלנטיק רקורדס, כסינגל ראשון מתוך אלבום האולפן השני שלה, Diamonds & Dancefloors. השיר נכתב על ידי מקס, שון מקסוול, מרקוס לומקס והמפיקים אברהם דרטנר, ג'ונאס ג'ברג וסירקוט סירקט. "Maybe You're the Problem" הוא שיר דאנס-פופ, סינת'-פופ וגל חדש, עם מילים המתארות פרידה מבן זוג אנוכי. קליפ נלווה בוים על ידי ג'וזף קאהן ומתאר את מקס חוצה דרך משחק ארקייד בנושא חורף. "Maybe You're the Problem" יצא לאור כסינגל המוביל מתוך אלבום האולפן השני של מקס Diamonds & Dancefloors ב-28 באפריל 2022. השיר נכתב על ידי מקס, שון מקסוול, מרקוס לומקס והמפיקים אברהם דרטנר, ג'ונאס ג'ברג וסירקוט סירקט. העטיפה של השיר מורכבת משיערה האדום דובדבן של מקס, ששימש "מיתוג מחדש" לאלבומה השני. מבחינה מוזיקלית, "Maybe You're the Problem" הוא שיר דאנס-פופ, סינת'-פופ וגל חדש עם השפעות ממוזיקה בשנות ה-80. בכתיבה עבור Uproxx, קייטלין ווייט תיארה את השיר כ"המנון התפרקות", בעוד ג'ורג' גריפית'ס מחברת המצעדים הרשמית סבר שהוא מכיל אלמנטים של רוק. המילים מתארות את הפתיחה של מקס לצאת ממערכת יחסים עם בן זוג אנוכי. וידאו קליפ של "Maybe You're the Problem" בוים על ידי ג'וזף קאהן ויצא ב-28 באפריל 2022. מקס מופיעה בקליפ עם שיער אדום גלי. הסרטון בנושא החורף מתאר את מקס משתזף בשלג, עושה סקי, ומופיעה כחלק ממשחק ארקייד. מידע על היצירה "Maybe You're the Problem" באתר מיוזיק בריינז מידע על הסינגל "Maybe You're the Problem" באתר מיוזיק בריינז מידע על היצירה "Maybe You're the Problem" באתר Discogs מילות השיר "Maybe You're the Problem" באתר Genius סרטון השיר "Maybe You're the Problem" באתר יוטיוב סירקט, אווה מקס, אברהם דרטנר, שון דאגלס, יונאס יברג, המונסטרס & סטריינג'רז C., Yashira (29 באפריל 2022). "Ava Max Debuts Breakup Anthem 'Maybe You're The Problem'". iHeart. נבדק ב-29 באפריל 2022. {{cite web}}: (עזרה) "Ava Max teases title track of upcoming album 'Maybe You're the Problem'". WRMF. 28 באפריל 2022. נבדק ב-29 באפריל 2022. {{cite web}}: (עזרה) "Maybe You're the Problem - Credits". נבדק ב-2 ביוני 2022 – via Tidal. {{cite web}}: (עזרה) Griffiths, George (15 באפריל 2022). "Ava Max teases comeback single Maybe You're The Problem". Official Charts Company. נבדק ב-29 באפריל 2022. {{cite web}}: (עזרה) Gonzalez, Rebekah (2 ביוני 2022). "Ava Max Covers Herself In Diamonds To Announce New Album". KIIS-FM. נבדק ב-2 ביוני 2022. {{cite web}}: (עזרה) McIntyre, Hugh (8 במאי 2022). "5 Essential Things To Know About Ava Max". Metro Weekly. נבדק ב-2 ביוני 2022. {{cite web}}: (עזרה) Eustis, Nick (7 במרץ 2023). "Review: Ava Max Just Wants "Diamonds & Dancefloors"". Medium. Maybe You're The Problem” keeps the hits coming with its new wave twist to the 2010s dancepop formula. {{cite web}}: (עזרה) White, Caitlin (28 באפריל 2022). "Ava Max Thinks 'Maybe You're The Problem' In The Lead Single Off Her New Album". Uproxx. נבדק ב-29 באפריל 2022. {{cite web}}: (עזרה) "Clip 'Maybe You're The Problem' : Ava Max règle ses comptes sous la neige". Purebreak Charts (בצרפתית). 29 באפריל 2022. נבדק ב-29 באפריל 2022. {{cite web}}: (עזרה)
סמית' (אי, איי אנדמן וניקובר)

סמית' (באנגלית: Smith Island) הוא אי בארכיפלג איי אנדמן. האי שייך למחוז המנהלי של צפון ומרכז אנדמן, חלק מטריטוריית האיחוד ההודי של איי אנדמן וניקובר. האי שוכן 298 ק"מ מצפון לפורט בלייר. ישנם 3 כפרים באי. על פי מפקד האוכלוסין של הודו בשנת 2011, באי יש 160 משקי בית. בכפר הראשי יש 60 בתי מגורים, ובנוסף בתי מנוחה אקולוגיים הזמינים ללינה. "Village Code Directory: Andaman & Nicobar Islands" (PDF). Census of India. נבדק ב-16 בינואר 2011. {{cite web}}: (עזרה) "District Census Handbook - Andaman & Nicobar Islands" (PDF). 2011 Census of India. Directorate of Census Operations, Andaman & Nicobar Islands. נבדק ב-2015-07-21.
אהבתי לך

"אהבתי לך" הוא שיר שהוקלט על ידי הזמר הישראלי עומר אדם בהשתתפות הצמד סטטיק ובן-אל תבורי. הוא יצא לאור ב-6 במרץ 2022, על ידי חברת התקליטים D-music, כרצועה השנייה מתוך המיני-אלבום המשותף שלהם לכאורה. הוא נכתב על ידי לירז רוסו וירדן פלג, שגם הפיק אותו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-430 אלף השמעות. השיר הגיע למקום השישי במצעד הסינגלים הישראלי של העשירייה. הווידאו קליפ הרשמי של השיר פורסם ב-6 במרץ 2022, ביום צאת השיר. נכון ליוני 2022 עומד מונה הצפיות של הקליפ על למעלה מ-1.4 מיליון צפיות. לכאורה - עומר אדם וסטטיק ובן-אל תבורי - ספוטיפי סטטיק ובן אל תבורי & עומר אדם - אהבתי לך (Prod By. Jordi), יוטיוב אהבתי לך - עומר אדם וסטטיק ובן-אל תבורי - אפל מיוזיק
גלריית המדרשה הירקון 19

גלריית המדרשה הירקון 19 היא מרכז אמנות, תרבות וחינוך בתל אביב, שמאפשר הרחבת הפעילות האמנותית של המדרשה לאמנות במכללת בית ברל. בגלריה, שנפתחה בינואר 2014, מוצגות תערוכות יחיד ותערוכות קבוצתיות של אמנים בני דורות שונים, ותיקים וצעירים, מקומיים ובינלאומיים. התערוכות מתחלפות מספר פעמים בשנה. הגלריה מנוהלת על ידי המדרשה לאומנות, אך מוצגות בה גם יצירות של אמנים שאינם קשורים למכללה. בנוסף לתערוכות מתחלפות, מתקיימים במקום אירועי תרבות, הרצאות וימי עיון העוסקים בסוגיות אקטואליות באמנות, פילוסופיה ועוד. המרכז מאפשר פעילות של יוצרים, תאורטיקנים ואנשי חינוך במסגרת אירועים פתוחים לקהל הרחב. הוא כולל גם חדר הקרנה לעבודות וידאו, חלל להתכנסויות, להקרנות סרטים ולפעילויות לקהילה. תחילה פעלה הגלריה במתחם המדרשה לאמנות במכללת בית ברל, לאחר מכן בחצר אחורית ברחוב דיזנגוף 34, וחלל התצוגה הנוכחי נפתח בשנת 2014. הגלריה פועלת להניע דיונים ולהצביע על מגמות חדשות בשדה האמנות המקומי והבינלאומי, בנוסף להצגת תערוכות. הגלריה מאפשרת לאמנים מרחב בו יוכלו לקחת סיכון ולבדוק את גבולות הפעולה שלהם. הגלריה פועלת מתוך התייחסות למציאות המקומית העכשווית ולמרחב שבו היא ממוקמת מבחינה חברתית, גאוגרפית, היסטורית, תרבותית ופוליטית. במקביל – בשל היותה מוסד ללא כוונת רווח שהוא חלק מאקדמיה לאמנות – היא מהווה גם סביבה לימודית. עדינה פרלמן ורדי היא מנהלת הגלריה, ואבי לובין הוא האוצר משנת 2018. עם מינויו לאוצר אמר לובין: "אני שואף לחשוב על גלריית המדרשה כעל מרחב שמקיים תערוכות, פעולות ואירועים, שלוקחים בחשבון את התנאים הנחוצים לכל עבודה ומתחשבים במרחב החברתי והפוליטי שבו הגלריה פועלת. השאיפה היא להציג אמניות ואמנים בני דורות שונים, מקומיים ובינלאומיים, ולבנות מרחב דינמי שמאפשר לאמנים לקחת סיכון ולבדוק את גבולות הפעולה והשיח האמנותי". דורון רבינא היה אוצר הגלריה בשנים 2009-2001. משנת 2009 עד 2018 כיהן בועז ארד כאוצר גלריית המדרשה. אתר האינטרנט הרשמי של גלריית המדרשה הירקון 19 גלריית המדרשה הירקון 19, ברשת החברתית פייסבוק גלריית המדרשה הירקון 19, ברשת החברתית אינסטגרם המדרשה, גלריית המדרשה - הירקון 19, באתר מכללת בית ברל תערוכות בגלריה, באתר גלריית המדרשה - הירקון 19 "אבי לובין יהיה אוצר גלריה המדרשה – הירקון 19". הארץ. נבדק ב-2022-06-11. גלריית המדרשה, באתר גלריות התערוכה "שם מה", באתר מקור ראשון אבי לובין יאצור את גלריה הירקון 19, באתר ערב רב Erev Rav גלריית המדרשה, התפיסה האוצרותית והאמנותית של הגלריה, באתר גלריית המדרשה "אבי לובין הפך את גלריית המדרשה למותג אקספרימנטלי (כן, זו מחמאה)". הארץ. נבדק ב-2022-06-11.